Publication: Magyar Közlöny
Issue: MK-2004-153 (Year: 2004, Number: 153)
Era: 2004-2010
Section: a 61/2004. (X. 22.) BM rendelethez
Paragraph Index: 306

1. szá mú mel lék let 9. szá mú min ta 2004/153. szám Kitöltési útmutató Bizonylat azonosítója: F Bizonylat neve: JEGYZÉK A NÉVJEGYZÉKBE IGAZOLÁS ALAPJÁN FELVETT VÁLASZTÓPOLGÁROKRÓL A jegyzéket a szavazás napját megelõzõ nap 16 óráig a HVI vezetõje, a szavazás napján a szavazatszámláló bizottság jegyzõkönyvvezetõje vezeti szavazókörönként két példányban. A jegyzékre fel kell vezetni mindazon választójoggal rendelkezõ személyek adatait, akik a névjegyzékbe igazolás alapján kerültek felvételre. A jegyzék felsõ részében, a felhasznált lapok mindegyikén fel kell tüntetni a megye (fõváros) nevét, a település nevét, a szavazókör sorszámát, azonosítóját. Ha a választópolgárnak nincs vagy nem ismert a személyi azonosítója, helyette a születési dátumát, továbbá az anyja nevét kell a bizonylaton feltüntetni. A jegyzéket a névjegyzékbe történõ felvételkor, az összes rovat értelemszerû, olvasható kitöltésével folyamatosan kell vezetni. A jegyzékre tévedésbõl felírt személy adatait törölni az adott sor teljes áthúzásával kell. A rossz adatot javítani a sor áthúzásával és a helyes adatok új sorba történõ beírásával kell. A számadatokat a mezõkbe jobbra igazítva, elõnullázva kell beírni. Pl. 1-es névjegyzéksorszám esetén: 0001. A jegyzék egymás után következõ lapjait folyamatos lapszámmal kell ellátni. A jegyzék fel nem használt sorait át kell húzni, annak minden lapját keltezéssel és aláírással kell ellátni. A szavazást megelõzõ nap 16 óra után, az addig vezetett jegyzékeket a HVI vezetõje lezárja, ellenõrzi, javítja, összesíti, majd az összesített lapszámot feltünteti az ide tartozó mezõben. A szavazókörben kiállított lapokkal hasonlóan kell eljárni, azzal a különbséggel, hogy az összesített lapszámot a másik mezõben kell feltüntetni! A jegyzékeket a szavazás befejezése után a HVI vezetõjéhez kell továbbítani. A jegyzékek 1. számú példányát a HVI vezetõje a szavazóköri jegyzõkönyvekkel egyidejûleg továbbítja az OEVI-nek, amely azokat feldolgozza.

Source: https://magyarkozlony.hu/hivatalos-lapok/b9209a1c0fdeb2dead8cb3c31199e3e1a66e720f/dokumentumok/5fdc6aa65eaee9acd285116221e3051eb5745aff/letoltes